ترتودوه، ايستر تن سيو چو، 54، باڬايماناڤون مڠاكو تيدق برساله سلڤس ڤرتودوهن دباچاكن ترهادڤڽ اوليه جوروبهاس محكمه دهادڤن حاكيم روزيله صالح.
مڠيكوت ڤرتودوهن، ترتودوه سچارا رسواه ممبري سواڤن واڠ توناي RM1,000 كڤد تيمبلن ڤندعوا راي سلاڠور، محموده ۏي.عيم. عبداللطيف سباڬاي دوروڠن مڠڬوڬوركن كيس كأتس محمد حيري محمد جاني يڠ ملاكوكن كسالهن دباوه سيكشن 393 قانون كسيقسا؞ن.
كسالهن ايت ددعوا دلاكوكن دمحكمه ماجيستريت سوڠاي بسر، جالن بسر، سوڠاي بسر، سلاڠور ڤد ڤوكول 12.30 تڠه هاري 2 فيبرواري لالو.
دي ددعوا ملاكوكن كسالهن ايت دباوه سيكشن 17 (b) اكتا سوروهنجاي ڤنچڬهن رسواه (SPRM) 2009 دان بوليه دكناكن حكومن ڤنجارا مكسيموم 20 تاهون اتاو دندا تيدق كورڠ درڤد ليم كالي ڬندا نيلاي سواڤن اتاو RM10,000 جک ثابت كسالهن.
تاريخ سبوتن سمولا كيس ڤد 26 مي اين.
bjn_Arab bjn_Arab bjn_Arab bjn_Arab bjn_Arab